Peter Kasalovský

**Druhý návrat do minulosti do 24. mája 2022**

**Dámy a páni,**

kedysi dávno, teda v prvej polovici 90-tych rokov minulého storočia sme volali po redukcií štátnych úradníkov na všetkých ministerstvách. Počínali sme si už vtedy ako bohatý štát, ktorí si môže dovoliť také počty úradníkov, ktoré nemajú ani tradičné demokracie v Európe. Neskôr sme navrhovali, aby štátni úradníci pokusne aspoň mesiac-dva si viedli denný záznam o vykonanej práci a činnostiach. Všetko bolo odsúdené vládami V. Mečiara, I. Radičovej, M. Dzurindu, R. Fica a P. Pellegriniho na neúspech.

Všetci z politiky hlásali, že je treba nový vietor, nové vetry, a dosť je tých, ktorým by herecké akadémie mohli priznať absolvenstvo, či dokonca s červenými diplomami. Úplne na začiatku, keď ekonomickí pohrobkovia z bývalého režimu upozorňovali, že treba riešiť bytový fond: jeho správu a nevyhnutné činnosti, tak lídri sa rozhodli odmeniť občanov – obyvateľov v bytoch možnosťou ich vlastníctva. Avšak predtým si viacerí riešili „sťahovacie potreby“ zo sídlisk do centier, a tak za minimálne investície po niekoľkých rokoch ich nehnuteľnosti mali niekoľkonásobnú hodnotu.

Tak to bolo aj v privatizácii. Za smiešne ceny sa privatizovalo všetko, a to poväčšinou za bankové úvery a s vedomím, že privatizované majetky majú rýchlu návratnosť. A potom sa stalo to, čo sa stať muselo, došlo k naberaniu zahraničných partnerov a v celom rade prípadov k predaju privatizovaných majetkov – firiem. A tak sa vyrábali multimilionári až miliardári. A keď som toto ozrejmoval nášmu priateľovi americkému ambasadorovi R. Johnsonovi na recepcii na počesť francúzskeho štátneho sviatku v roku 1997 konštatoval : „Aké jednoduché“.

Viackrát sme mali možnosť hovoriť s našími prezidentami s výnimkou A. Kisku a Z. Čaputovej. S určitou nevôľou sme prijímali ich názor, že sme vlastne vazalmi nemeckej a francúzskej ekonomiky. A vo všetkom limitovaní Európskou úniou, či presnejšie, Európskou komisiou, a „poskokárstvom“ našich predstaviteľov. Ešteže nie je v móde len u nás.

**Dámy a páni,**

je to o vzdelaní, o vzdelanosti, o videní do blízkej a vzdialenejšej budúcnosti, o predvídaní vývoja v hospodárstve, no i vo vzťahoch medzi štátmi, ktoré nemôžu byť v absolútnej harmónii. Je to o schopnosti formulovať a byť realistickými pri tvorbe programov a plánov, o poučení sa v histórii a od úspešnejších v ktorejkoľvek sfére života. Nie je to však o návrate poradcov, ktorí sú až za svojím vrcholom, či pôsobili ako opatrovateľky vnukov, alebo poradcovia v štátoch, ktorých vývoj a výsledky sú viac ako problematické.

Náš vzácny člen prof. Jaroslav Husár by mohol poskytnúť svedectvo ako aktéri slovenskej politiky sú hluchí, slepí a vnútorne odmietajú akúkoľvek výmenu názoru na dané problémy. A keď je z toho problém s dopadom na obyvateľstvo, alebo na konkrétne sféry v hospodárstve a v živote spoločnosti vôbec, tak „hrdinsky“ mlčia. Mám **hlavne** to šťastie – a zároveň smolu, že mi posiela časť tejto jeho korešpodencie s potentátmi. Adresáti majú jediný problém, že sú adresátmi.

Tak ako v našej kultúre, a predovšetkým v masmediálnej kultúre, je to o uzavretých kruhoch, ako aj o smerovaní tvorby. A to s podporou rezortu a najvplyvnejších organizácií – inštitúcií ako sú banky, poisťovne a vôbec celý finančný sektor. Ich prostredníctvom si vlastne platíme kultúru, ktorej sebestačnosť je vskutku iluzórnou. A to už nehovorme o tom, ako finančné inštitúcie vstupujú do vnútroštátnej politiky a do nášho Svedomia.

Je to tu „zábava“, keď sa hrajkáme na novú spoločnosť, a podporujeme napríklad likvidáciu princípu zásluhovosti v dôchodkovom systéme v mene „peknej tváre“. Naše sociálne poistenie bolo postavené na zásluhovosti a to sa vedelo odjakživa. A čerpalo sa z neho na investičné akcie v minulom režime, na čo sa akosi zabudlo pri privatizácii, no aj pri reštitúciách. Kdeže je tých rezervných 70 mld akoby zo zabudnutého  predaja SPP, alebo, vieme už zdôvodniť, ako sa slovenské zlato premenilo na cenné papiere, aká je ich hodnota, a vôbec, koľko máme zlata, o čom NBS nemala vôľu informovať napriek naším výzvam. Obdobne to platí o cenách za naše cesty, za energetické zdroje, za ochranu vôd a vôbec prírodných zdrojov, ktoré by mohli byť ukážkou rozhadzovačnosti.

**Dámy a páni,**

všetky politické strany bez výnimky hovoria o tom, že štát má pomáhať v čase krízy. Má pomáhať priemyslu, poľnohospodárstvu, službám a vlastne všetkým odvetviam, a tiež občanom, ktorí to potrebujú. Tieto žiadosti opierajú o príklady z iných štátov. Prirodzene, že ide o príklady z takých štátov, ktoré na to majú, sú bohatšie a celkove hospodársky výkonnejšie. Stav krízového vývoja nemôže byť o zadlžovaní sa štátu. Nemôže byť o tom, že tie dlžoby prinesú prospech – zisk výrobcom tovarov, ktorých ceny letia nahor a vo väčšine prípadov bezdôvodne. Niektoré služby „vyleteli“ s cenou o tridsať percent vyššie, a rovnako si počínali aj takí výrobcovia kompótov.

Čo už, to je trhová ekonomika. Predstava, že štát zakáže exportovať obilniny, ale stanoví cenu benzínu a nafty, je pomýlená. Alebo vám – všetkým rovnako prispeje na spotrebu elektriny a plynu, tak to už je úplne „mimo“. Ako je to vlastne so sociálne slabými ? A vôbec, kto a prečo je sociálne slabý, a neschopný platiť vyššie ceny za vodu, teplo, za odvoz odpadu, za zdravotné služby atď. Štát tu predsa nemôže byť v pozícii, keď ho budeme hlušiť dlhmi.

Dnes je to tiež o tom, ako je to s našou pôdou, o ktorú majú záujem falošní hráči s podporou byrokratov, a to na úkor Slovenskej republiky. A keď si pustíte odkazy na našej www., tak zistíte, prečo tomu tak je, a to ešte s požehnaním vládnej moci.

Ešteže, televízne stanice a ich pracovníci informujú „optimisticky“ – po vzore premiéra vlády, ale s jedinou výnimkou. Tou sú informácie, diskusie a „nekonečné prekáračky“ politických strán a ich činiteľov, medzi koalíciou a opozíciou, no aj ataky voči tým, ktorí nemyslia ako vodcovia USA, Nemecka, NATO, EÚ, EP a EK a terajší demokraticky zvolení predstavitelia SR. Navrch nemajú tí, ktorí udržali ako tak hospodársky a sociálny život v republike, keď sa sociálne rozdiely oproti minulosti prehĺbili tak, že hĺbka Mariánskej priekopy je málo hlboká.

Predovšetkým pre tých vyše 500 tisíc ľudí pod a ďaľších 200 tisíc na hranici biedy, no i štvrťmiliónu našich občanov, ktorí sú za hranicami. A sú za nimi kvôli domácim pomerom, „čudesnej ekonomike“, ktorá nie je ani trhovou ani sociálnou, ako aj kvôli nelákavej perspektíve, ale aj kvôli úrovni medziľudských vzťahov. A to nehovorím o desaťtisícoch ďalších, ktorí idú za prácou sezónne, či na určitý čas, a tak zlepšujú životnú úroveň v celom rade štátov EÚ.

**Dámy a páni,**

sme síce tigríkom centrálnej a východnej Európy, ako sme boli označení WEFom v závere minulého storočia, lebo letmý pohľad do nášho vnútra nenaznačoval, či neskôr neodhaľoval protirečenia a to, čo sme nechceli. V 1989 sa **o tom vyjadroval** aj náš vzácny člen a priateľ, už pôsobiaci len v našich mysliach kardinál Korec. V jeho posolstvách združeniu, no aj v našich rozhovoroch zaznievalo jasne, že sme úplne inde. Dozaista **však** nie v časoch, o ktorých by sa dalo hovoriť ako o lepších a zlepšujúcich sa z hľadiska životnej úrovne, sociálnych vzťahov a celkovej pozície nášho národa – a všetkých občanov, a ich štátu.

Dámy a páni,

Sľubov od politických strán tu bolo viac ako dosť, ale **skoro vždy** mimo prírodných a ekonomických zákonov. A nečudo, že sa väčšina sľubov stala postupne planými a nevymáhateľnými. Demokracia bola v rovnakom vývoji, keď bola dostupná v jednotlivých odvetviach života spoločnosti len pre vyvolených a ich spolupracovníkov, a tak aj v tichosti a neskôr **už** bez zábran organizovaná od prvej minúty nového režimu. Tak tu máme dnes oligarchiu, nie síce tak „vypasenú“ ako je ruská, ukrajinská a celý rad ďalších v bývalých štátoch východného sovietskeho bloku. Aj preto si príliš často pripomínam rozprávkovú výstrahu, „...keď sa žobrák stane kráľom“.

Má štát v rukách strategické podniky ?! Tak znie dnes kľúčová otázka z hľadiska fungovania štátu v krízovom stave. Môže štát a jeho vláda riešiť krízové momenty v energetike, v pohonných hmotách a petrochemických tovaroch, v stavebných hmotách, v medikamentoch vrátane vakcín, ale aj v  obilninách, no a vo vodnom a vôbec pozemkovom hospodárstve ?! Nemôže, ale na to sme prišli po prvýkrát až v rokoch 2008-2009 a v tomto čase, keď vďaka vojne na území nášho východného suseda sa rozvíja konfrontácia s možným presahom do globálneho meradla. Celý rad firiem s niekdajším prívlastkom strategické je dnes v pozícii úspešných „zlatokopov“.

Aby nedošlo k sociálnym nepokojom, tak to vláda rieši „pomocou“, a to zadĺžovaním štátu – de facto každého občana, ktorého objem bude čochvíľa nesplatiteľný. Život na triliónové dlhy je už síce normou podľa vzoru Spojených štátov, ale je to cesta do pekla. Avšak ani opozícia, tobôž nie koalícia mlčí o tom, že dlhy sa budú musieť splatiť. Je vskutku nečestné tvrdiť, že vláda venuje každému občanovi 3000.- Eur za elektrinu, teplo a plyn. Nie domácnosť, ale každého občana. Keď je rodina 7-členná, tak to bude 21 tisíc Eur ?! Vláda nevenuje nič, lebo bude čachrovať – v lepšom prípade čarovať v štátnom rozpočte a s bankami, ako tie zdroje získať a bezprecedentne sa zadĺžiť.

To isté sa dá povedať o zbrojení, a to najmä z hľadiska želateľnej zmeny života vo väčšine štátov. Miliardy stoja zbrane v súčasnom vojnovom konflikte medzi Ukrajinou a Ruskom, medzi Západom a Východom, medzi USA/NATOm a Ruskom. Viete si predstaviť, že by sa venovali na ekonomicko-sociálnu obnovu Sýrie, Iraku, Lýbie, Afganistanu, zbedačeným africkým a tiež azijským, a stredoamerickým štátom, a Ukrajiny ?! A ešte lepším riešením by bolo, aby boli fondom na záchranu mieru a na záchranu našej civilizácie. Takej osobnosti momentálne niet, ktorá by to chcela a mohla urobiť, lebo, Svetu vládnu vojensko-priemyselné komplexy.

Boli tu zámery na odzbrojovanie, na zákaz biologických zbraní a zbraní hromadného ničenia, ale opäť sú **len** prachom **spomienok**. A len počúvajte svetových, no i našich predstaviteľov... Chcú pokračovanie vojny militarizáciu v záujme vojensko-priemyslového komplexu a hegemonistických ambícií. A preto sa tu vytvára vďaka tejto vláde nový vírus : vojnychtivosť s bezhraničnou nenávisťou proti Rusku, proti každému, kto sa nepoddáva tomuto vírusu, lebo ho považuje za štát a vôbec každý život ohrozujúci. Nie je tiež tajomstvom, že jedným z cieľov Ruska v jeho vojne proti Ukrajine je tiež odstránenie hegemónie Spojených štátov vo svetových vzťahoch.

V tomto duchu fungujú aj slovenské média, keď najbojovnejšími a priam fakľonosičmi sú tí, ktorí nemajú viac ako päťdesiat rokov. **Ak dnešní lídri rátajú s tým, že všetko zlé – svetu nebezpečné a voči človeku grobiánske je zabudnuté, tak si vyrábajú problém – ich demagógia, klamstvá, dezinformácie budú jednak vykričané, ale aj vryté do pamäti každého súčasníka.** A Svet a my v ňom sa pozviechame a odrazu začneme rozmýšľať, ... A som presvedčený, že ľudstvo nie je odsúdené naveky na sebazničovanie i keď sa to tak javí dnes a tiež na našom zhromaždení 24. mája 2022 takmer jednoznačne.

Lenže, dámy a páni, priatelia, ak chceme zmenu pohyb po vývojovej špirále nahor, **to sa musí chytiť moci nepoškvrnená generácia.** Azda sa tak stane u nás v najbližších parlamentných voľbách, ale len vtedy, keď väčšina voličov pochopí, že adepti novej politiky a s novým myslením dokážu organizovať chod štátu v záujme občanov a podľa ich vôle, a revidovať **súčasné** pomýlené predstavy doterajších politikov vo forme zákonov, ktoré sú **len a len** o spätnom chode pre väčšinu občanov. Avšak, a to je podstatné, tá väčšina vôbec netuší, že aj taký tigrík, keby rozumel reči, bol by urazený z porovnávania so Slovenskom.

**Dámy a páni,**

vidieť súčasnosť v zahmlenej minulosti a vidieť za roh, to je diskusný výsledok tohto a rokov minulých. Bez zveličovania, dokonca dvadsiatichdeviatich. Predbiehali sme čas a realitu aj o roky, ale dnes stojíme na jednom mieste a od toho státia vzniká pod nami hlbina. Aj taký Dobšinský by neprišiel na to, že súčasný „stabilný svet“ je vlastne hlbočina, do ktorej sa ponárame a v istom momente sa z nej nedostaneme. Žiadne pomalé premieńanie sa na skalu, či dnešný betón. Pokiaľ nezačne fungovať diplomacia, pokiaľ bude vojna na Ukrajine a vojny inde na svete s patronáciou veľmocí a mocností, tak budeme väzńami ľudskej arogancie a tuposti.

Želajme si, vynúťme si mier, lebo inak nastane nový druh sebapožierania.

Nech sa nám vratia časy dobré časy s človečinou – s ľudskosťou, s poriadkom a disciplínou, so vzdelanosťou a múdrosťou.

*Neprednesené z časových dôvodov, ale zverejňuje sa so súhlasom Výboru združenia.*